Besering gee Jonny Bairstow kans | Netwerk24
08 November 2019 08:22
Die ervare Jonny Bairstow sal hom by Engeland se toetskrieketspan vir die reeks teen Nieu-Seeland aansluit, nadat Joe Denly 'n enkelbesering in 'n oefening opgedoen het.
Bairstow (33), wat reeds in 69 toetse gespeel het, was veronderstel om ná Sondag se laaste T20-wedstryd tussen die Engelse en die Kiwi's huiswaarts te keer.
Die Engelse kolwer Jonny Bairstow. Foto: Getty Images
Nou het die onsekerheid oor Denly se fiksheid aan Bairstow opnuut die geleentheid gegee om homself te bewys nadat hy ná 'n teleurstellende vertoning in die reeks om die As sy plek in die toetsspan verloor het.
"Denly maak vordering met sy rehabilitasie en ons hoop dat hy fiks sal wees vir die driedaagse oefenwedstryd wat op Vrydag 15 November begin," sê die Engelse en Walliese Krieketraad in 'n verklaring.
Die Engelse het Dinsdag nog 'n oefenwedstryd waar Bairstow, wat 4 020 lopies in 69 toetse teen 'n gemiddeld van 35.26 aangeteken het, sy staal kan toon.